stanford-oval/wikipedia huggingface dataset:
רחוב גרייט פולטני
היסטוריה

יוזם הקמת הרחוב היה חבר הפרלמנט הבריטי סר ויליאם פולטני, וב-1789 נשכר לשם כך האדריכל תומאס בולדווין. המועצה המקומית רצתה להרחיב את גבולות העיר, ואחוזתו של סר ויליאם שכנה במיקום נוח בצד השני של הנהר אייבון.
הרחוב משתרע לאורך 300 מטרים ולרוחב 30 מטרים, והוא אחד מהרחובות הגדולים ביותר בבאת'. האדריכל בולדווין תכנן רק את חזיתות המבנים של הרחוב, ויזמים שונים רכשו מגרשים והקימו את המבנים שמאחורי החזיתות. משמעות הדבר הייתה שהבניינים היו בעלי מראה חיצוני דומה, אך מאפייניהם הפנימיים היו שונים, וחלק מהמבנים הגדולים אף שימשו כבתי מלון.
התוכנית הייתה להפוך את הגדה המזרחית של האייבון, בנוסף לדרך הגישה מגשר פולטני, למקום פופולרי בקרב היזמים והמפתחים. תוכנית זאת לא יצאה לפועל, מאחר שלא בוצעו שינויים משמעותיים ברחוב, ואחת מהסמטאות היוצאות ממנו היא הרחוב הקצר ביותר בבאת', ובה יש כתובת מגורים אחת. המצב הכלכלי ב-1789 לא היה אידיאלי להמשך הבנייה, ולאחר פניקת 1796 - 1797 הגיע גם שפל 1807. באת' סבלה משיטפון גדול ב-1809, שגרם להצפת רוב המרתפים ברחוב ובשדות החקלאיים שמסביבו.
בתים מספר 1 עד 7 שימשו בעבר כאחד ממשרדי ממשלת בריטניה, וכיום כל אחד מוכרז כבניין רשום מדרגה I. גם בתים 41A ו-42 עד 77 הוכרזו כבניינים רשומים מדרגה I.
המזרקה השוכנת בצומת הרחובות גרייט פולטני ולורה פלייס לא הייתה חלק מהתוכנית המקורית. לאחר השלמת החלק העיקרי של הרחוב ב-1877 הגישו הדיירים עצומה, ובאמצעותה הצליחו לקבל אישור ולגייס מימון להקמת עמוד גדול, בדומה לעמוד נלסון שבלונדון. אולם, עם תחילת בניית העמוד הבינו הדיירים כי הוא יתנשא מעל כל האזור, מאחר שהיה גבוה פי שניים מהבתים, ולפיכך ביקשו מהמועצה לעצור את הבנייה. לאחר משא ומתן בוטלה התוכנית, ובמקום העמוד נבנתה מזרקה קטנה יותר. מזרקה זו מושחתת מדי פעם על ידי ונדליסטים השופכים לתוכה סבון וגורמים לגלישת המים וליצירת סיכון תחבורתי.
תוכניות הבנייה של כל הבתים (כולל תוכניות שמעולם לא יצאו לפועל) מוצגות בגלריית ויקטוריה לאמנות, השוכנת בפינת גשר פולטני ורחוב גרנד פרייד.
רחוב גמאל עבד אל נאצר

|  מידע כללי |
| --- | --- |
 על שם:  גמאל עבד אל נאצר 
 מיקום
 עיר:  עזה 
 רחובות מסתעפים:  דרך אל-ראשיד, דרך צלאח א-דין 
 קואורדינטות:  31°30′40″N 34°26′51″E﻿ / ﻿31.51119477938°N 34.447364850269°E﻿ / 31.51119477938; 34.447364850269
 he
 
רחוב גמאל עבד אל נאצר (בערבית: شارع جمال عبد الناصر) הוא רחוב מרכזי בעזה התוחם את שכונת א-נאצר במערבה. הרחוב מתחיל בעיר העתיקה, יוצא ממנה ועובר צפונית לשכונת א-רימאל, שם הוא מתחבר לכביש המהיר שעל קו החוף של העיר. הרחוב מקביל לרחוב עומר אל-מוח'תאר.
הרחוב נקרא על שם נשיא מצרים והמנהיג הפאן-ערבי גמאל עבד אל נאצר. הכינוי המקובל לרחוב בפי המקומיים הוא "רחוב ת'אלתיני", על שם שבט ת'אלתני שחי היסטורית באזור זה. שם זה אינו רשמי.
מבנים מרכזיים לאורך הרחוב הם מטה אונר"א ברצועת עזה, הקמפוס העזתי של אוניברסיטת אל-אזהר והאוניברסיטה האסלאמית בעזה.
הערות שוליים

1 2  Let's Go Inc. Let's Go 2003: Israel. Let's Go Inc, 2003.
↑  Bailey, Pam. Creating first "tourist" map of Gaza City. eTurboNews. 2010-06-01.
ערך זה הוא קצרמרבנושא הרשות הפלסטינית ובנושא תחבורה. אתם מוזמנים לתרום לוויקיפדיה ו.
קפסולת חלל

ג'מיני כפי שצולמה בחלל. הקפסולה בחצייה הימני של התמונה (באפור)
קפסולת חלל (באנגלית: Space capsule) היא חללית המשמשת להחזרת גופים, בדרך כלל אסטרונאוטים, לכדור הארץ, ולהגן על הגופים בעת החדירה לאטמוספירה. קפסולות החלל בדרך כלל בנויות בצורת קונוס בעל תחתית קעורה, אשר מעניק לחללית יציבות בעת הכניסה לאטמוספירה. במהלך החלק האחרון של תהליך החזרה לכדור הארץ, מואטת החללית באמצעות מצנחים ו/או מדחפים, עד אשר היא נוחתת על פני הכוכב, בים או ביבשה.
קפסולת החלל  המאוישות חייבת להכיל את כל הדברים ההכרחיים על מנת שבני אדם יוכלו לשהות בהם, כולל אוויר, מים ומזון. קפסולות החלל חייבות גם להגן על האסטרונאוטים מפני קור והקרינה שבחלל החיצון. הקפסולה חייבת להיות מבודדת היטב, ויש לה מערכת השולטת בטמפרטורה הפנימית.
בקפסולת חלל מאוישות ישנן מערכות תקשורת שמאפשרות לאסטרונאוטים לתקשר עם מרכז הבקרה בכדור הארץ.
לאורך השנים נעשה שימוש בקפסולות חלל ברוב תוכניות החלל המאוישות, כולל במקרה של החללית המאוישת הראשונה בעולם, ווסטוק. יוצאות דופן הן מעבורות החלל האמריקאיות, אשר טסות חזרה ונוחתות בנמל תעופה.
קפסולות > מאוישות > אמריקאיות

מרקורי (יצאה משימוש)
ג'מיני (יצאה משימוש)
אפולו (יצאה משימוש)
מעבורת חלל (יצאה משימוש)
דרגון 2.0
אוריון (טרם נכנסה לשימוש)
בואינג סטארליינר (טרם נכנסה לשימוש)
קפסולות > מאוישות > סובייטיות / רוסיות

ווסטוק  (יצאה משימוש)
ווסחוד  (יצאה משימוש)
סויוז
פדרציה (טרם נכנסה לשימוש)
קפסולות > מאוישות > סיניות

שנג'ואו
קפסולות > לא מאוישות

קפסולות חלל לא מאוישות משמשות לחדירה של גופים מהחלל לקרקע בשלמותם, ביניהם דגימות, ציוד ואף הקפסולות עצמן לצורכי שימוש חוזר.
דרגון
קורונה
ויקינג
מארס 3
מארס פאת'פיינדר
מארס רובר
ונרה
ג'נסיס
היאבוסה
סטארדאסט
מארס סיינס לברטורי
גלריה

ציור המדגים כיצד נראתה קפסולת החלל של תוכנית אפולו בעת החזרה לכדור הארץ
קפסולת החלל של תוכנית אפולו 17 בעת השלב האחרון של הנחיתה
קפסולת החלל של תוכנית אוריון לאחר הנחיתה בים
קפסולת סויוז TMA לאחר נחיתה, 2003
קפסולת דרגון לאחר שימוש. ניתן לראות על תחתית הקפסולה את סימני החריכה מתהליך החדירה
קפסולת מארס סיינס לברטורי לצד מערכת השיוט בעת הרכבתן
החללית דרגון 2.0 בהתחברותה הראשונית לתחנת החלל הבינלאומית בעת הניסוי הראשון בה.
החללית סויוז כפי שצולמה על ידי אפולו במפגש אפולו-סויוז, 1975. קפסולת החללית במרכז התמונה.
קפסולת שנג'ואו לאחר שימוש
רומן פטרוביץ', נסיך רוסיה

רומן פטרוביץ', נסיך רוסיה (ברוסית: Роман Петрович Романов; ‏17 באוקטובר 1896 - 23 באוקטובר 1978), היה נכדו של הנסיך הגדול ניקולאי ניקולאייביץ' האב ואביו של ניקולאי רומנוביץ' רומנוב, הטוען לראשות שושלת המלוכה של בית רומנוב ולכתר הצאר הרוסי.
ביוגרפיה

רומן נולד ב-17 באוקטובר 1896 בסנקט פטרבורג שהשתייכה לאימפריה הרוסית, לפיוטר ניקולאייביץ', הנסיך הגדול של רוסיה - נכדו של ניקולאי הראשון, קיסר רוסיה, ולמיליצה, נסיכת מונטנגרו, בתם של ניקולה הראשון, מלך מונטנגרו ומילנה ווקוטיץ'.
בשנת 1916 סיים רומן את האקדמיה להנדסה בקייב, ולאחר מכן הוצב ברגימנט בזירת הקווקז. לאחר המהפכה הרוסית נעצר רומן על ידי הבולשביקים והושם במעצר ליד סבסטופול. במרץ 1918 רוסיה חתמה על הסכם הפסקת נשק עם גרמניה והכוחות הגרמניים שחררו את חברי משפחת המלוכה. באפריל 1919 עזב רומן את חצי האי קרים יחד עם הקיסרית האלמנה מריה פיודורובנה ובני משפחה אחרים, על גבי הסיירת הבריטית מרלברו.
ב-16 בנובמבר 1921 התחתן פיוטר עם הרוזנת פרסקוביה דמיטרייבה שרמטייבה, בתם של הרוזן דמיטרי סרגייביץ' שרמטייב והרוזנת אירינה אילריונובנה וורונטסוב-דשקוב, ממנה נולדו לו שני בנים. בשנת 1936 עברו רומן ומשפחתו להתגורר באיטליה, אולם בשנת 1941 סירב לקבל את כתר מונטנגרו שהוצע לו על ידי איטליה הפשיסטית. בשנת 1946 הפכה איטליה לרפובליקה, ובעקבות כך נאלצו רומן ומשפחתו לעזוב את איטליה, ובשל כך הם עברו להתגורר במצרים, שם הלכו בניו ניקולאי ודימיטרי לעבודה, הבכור עסק במכירת טבק, והצעיר עבד במפעל הרכב של פורד.
בשנת 1954 חזרו רומן ומשפחתו לאיטליה, שם הוא החל לכתוב זיכרונות, ולנהל התכתבות נרחבת עם קרובי משפחה מפוזרים ברחבי העולם. הנסיך רומן פטרוביץ' תכנן לכתוב שני ספרים, האחד על חייו לפני המהפכה והשני על חייו בגלות. אבל התוכניות שלו לא התגשמו, הוא הצליח לסיים רק את החלק הראשון, אשר יצא לאור רק בשנת 1991.
דבר חשוב נוסף בחייו של רומן היה הקמת "איגוד בני משפחת רומנוב", ארגון שמטרתו לחזק את הקשר בין צאצאי בית רומנוב. באמצע שנות ה-70 הוא החל לשים לב לכך שהיחסים בין בני המשפחה החלו להיחלש, רבים, כתוצאה מהגירה, לא היו רק במדינות שונות, אלא גם ביבשות שונות. כפי שציין בנו הצעיר של רומן - דימיטרי רומנוביץ, "בבוקר ישב אבי לעיתים קרובות ליד מכונת הכתיבה רמינגטון וכתב לקרובים, לפעמים 5-6 מכתבים ביום". במאמציו של רומן פטרוביץ' שוחזרו הקשרים בין בני המשפחה.
ב-23 באוקטובר 1978 מת רומן ברומא, ובשנת 1980 מתה גם אשתו הרוזנת פרסקוביה דמיטרייבה שרמטייבה.
משפחתו

ב-16 בנובמבר 1921 התחתן פיוטר עם הרוזנת פרסקוביה דמיטרייבה שרמטייבה, בתם של הרוזן דמיטרי סרגייביץ' שרמטייב והרוזנת אירינה אילריונובנה וורונטסוב-דשקוב, ממנה נולדו לו שני בנים:
ניקולאי רומנוביץ', נסיך רוסיה (1922–2014)
דמיטרי רומנוביץ', נסיך רוסיה (1926–2016)
רחוב גרפטון

| --- | --- |

 מידע כללי
 על שם:  הנרי פיצרוי, הדוכס הראשון של גרפטון 
 מיקום
 עיר:  דבלין 
 קואורדינטות:  53°20′29″N 6°15′37″W﻿ / ﻿53.341388888889°N 6.2602777777778°W﻿ / 53.341388888889; -6.2602777777778
  מפת מיקום  מפה מפורטת   (למפת דבלין מוגדלת) רחוב גרפטון(למפת דבלין רגילה) רחוב גרפטון  he tabBackground:;tabBorder:#aaa;defaultTab:0;
 
פסלה של מולי מאלון ברחוב גרפטון.
רחוב גרפטון (באירית: Sráid Grafton , באנגלית: Grafton Street) הוא אחד משני רחובות הקניות העיקריים במרכז דבלין, כשהשני הוא רחוב הנרי. תחילתו מדרום בפארק סיינט סטפנ'ס גרין, וסופו בצפון בכיכר קולג' גרין. הרחוב נקרא על שמו של הנרי פיצרוי, הדוכס הראשון של גרפטון, שהיה בעליו של קרקע באזור. הרחוב נסלל ב-1708 על ידי משפחת דוסון, והרחוב המקביל נקרא רחוב דוסון על שמם.
בתחילת שנות ה-80 של המאה העשרים, הפך הרחוב למדרחוב, מלבד קטע קצר שבין הרחובות נסאו וקולג' גרין. בקטע הזה נמצאים שני אתרים ידועים: בית פרובוסט'ס מהמאה ה-18 שבו מתגורר ראש טריניטי קולג', ופסלה של מולי מאלון מסוף המאה ה-19 אשר הפך למקום מפגש ידוע בדבלין.
ברחוב פועל משנת 1927 בית הקפה בוולי'ס אוריינטל. ב-2004 הודיע בית הקפה על סגירתו, יחד עם הסניף ברחוב ווסטמורלנד. לאחר מאבק ציבורי שכלל את ראש עריית דבלין, קטרין בירן, נפתח מחדש בית הקפה ברחוב גרפטון.
אמני רחוב

ברחוב מופיעים בדרך קבע אמני רחוב, מוזיקאים, כותבי שירים ואמני חיקוי. מהאמנים הידועים:
רודריגו וגבריאלה – נגני גיטרה מקסיקניים המנגנים בדואט
רודמאג – מופע קסמים קומי
גלן הנסרד – אמן רחוב גרפטון לשעבר
דמיין רייס – אמן רחוב גרפטון לשעבר, כיום מוזיקאי מפורסם
ג'ון ני – חקיין של צ'ארלי צ'פלין
דייב מקסאווג' – קומיקאי סטנד-אפ ומוזיקאי
פדי קייסי – אמן רחוב גרפטון לשעבר, כיום מוזיקאי מפורסם
אד שירן – אמן רחוב גרפטון לשעבר שניגן שם לפני שהיתפרסם, כשהיה נער. כיום מוזיקאי מפורסם.
אלי שרלוק – ילידת קורק שהתפרסמה בגיל 12 בזכות סרטון יוטיוב שבו ביצעה שיר של אד שירן.
רוח זדונית 2

| --- | --- |

 בימוי:  סיארן פוי
 הופק בידי:  ג'ייסון בלום סקוט דריקסון בריאן קוואנו-ג'ונס
 תסריט:  סקוט דריקסון סי. רוברט קרגיל
 עריכה:  מייקל טרנט טימותי אלברסון
 שחקנים ראשיים:  ג'יימס רנסון שאנין סוסאמון
 מוזיקה:  טום-אנד-אנדי
 צילום:  איימי וינסנט
 מדינה:  ארצות הברית ארצות הברית
 חברת הפקה:  אוטומטיק אנטרטיינמנט בלאמהאוס הפקות אנטרטיינמנט ואן IM גלובל טנק קטרפילר, בע"מ
 חברה מפיצה:  גרמרסי פיקצ'רס
 שיטת הפצה:  וידאו על פי דרישה 
 הקרנת בכורה:  21 באוגוסט 2015
 משך הקרנה:  97 דקות
 שפת הסרט:  אנגלית
 סוגה:  אימה • על-טבעי
 תקציב:  10 מיליון דולרים
 הכנסות:  54.1 מיליון דולרים
 הכנסות באתר מוג'ו:   sinister2
 סרט קודם:  רוח זדונית
 www.sinistermovie.com
 דף הסרט ב־IMDb
 
"רוח זדונית 2" (באנגלית: Sinister 2; מעוצב: Sinister II) הוא סרט אימה על-טבעי אמריקאי משנת 2015 בבימויו של סיארן פוי. הוא נכתב בידי סקוט דריקסון וסי. רוברט קרגיל, ומשמש כסרט המשך לסרט "רוח זדונית" מ-2012. בסרט מככבים ג'יימס רנסון מהסרט המקורי, לצד שאנין סוסאמון. הסרט עוקב אחר סגן לשעבר שמנסה לשים קץ לקללת "בוגול" ("Bughuul"), בזמן שילד מתייסר על ידי צפייה בקורבנות הקודמים של הישות שגרה בבית שבו מתגוררים הוא, אחיו התאום ואמו, כשהם מסתתרים מפניו.
"רוח זדונית 2" הופק באופן משותף בידי אוטומטיק אנטרטיינמנט, בלאמהאוס הפקות, אנטרטיינמנט ואן, IM גלובל וטנק קטרפילר, בע"מ, ועלה לאקרנים בקולנוע בארצות הברית ב-21 באוגוסט 2015, בהפצת גרמרסי פיקצ'רס. הסרט זכה לביקורות רבות מטעם מבקרי הקולנוע ברחבי העולם; חלקם ציינו את הג'אמפסקרס המרובים שבו, כמו גם את קלישאות האימה והסיפור שלו, בעוד שהמשחק של רנסון זכה לשבחים מסוימים. הסרט הכניס למעלה מ-54 מיליון דולר מתקציב של 10 מיליון דולרים בלבד.
בניגוד לסרט הראשון שצולם ב-8 מ"מ, את "רוח זדונית 2" צילמו ב-16 מ"מ. הוא הוגדר כסרט סנאף בשם התכנים הגרפיים הקשים שהוא הציג.
עלילה

הסרט נפתח בסצנה בה ניתן לראות משפחה בת שלוש נפשות. סביב צווארם של בני המשפחה כרוך חבל והם תלויים כמו דחלילים עם שקים על ראשם בשדה תירס; הם נשרפים בזה אחר זה בעודם בחיים. בהמשך, הסצנה מתגלה להיות סיוט של דילן קולינס בן ה-9, שמתגורר בבית חווה כפרי באילינוי ליד כנסייה לותרנית עם אחיו התאום, זאק, ואמם, קורטני. המשפחה בורחת מקלינט, בעלה המתעלל של קורטני ואביהם של זאק ודילן. את דילן מבקרות רוחות של ילדים שמפצירות בו לצפות בסרטים ביתיים בהם משפחות שלמות נרצחות בשלל דרכים.
סגן השריף, שהתפטר מתפקידו וכעת הוא חוקר פרטי, חוקר את הרציחות שהתרחשו בהשפעתו של השד בוגול ובדרכו הוא שורף את הבתים בהם התרחשו רציחות בעבר, במטרה למנוע ממשפחות חדשות לגור בהם ובכך המעגל יימשך. אחד הבתים שסגן השריף שרף הוא בית משפחת אוסוולד. סגן השריף מגיע אל בית החווה, פוגש את קורטני ומספר לה שהוא הגיע לכנסייה הסמוכה במטרה לחקור רצח שהתרחש בה.
קלינט מגיע אל בית החווה במטרה לקחת את הילדים מקורטני, אך מסולק מהמקום על ידי סגן השריף (שמסביר לו שעל מנת לקחת את הילדים עליו להביא צו בית משפט). קורטני רוצה לעזוב את המקום, אך סגן השריף מפציר בה להישאר, תוך ידיעה שאם תעזוב את בית החווה, הרציחות של בוגול ימשכו. קורטני מציעה לסגן השריף להישאר איתם במהלך הלילה והשניים שוכבים.
סגן השריף פוגש את פרופסור סטורמברג, שבבעלותו מכשיר רדיו שהיה שייך לפרופסור ג'ונאס, שנעדר. מתברר שהרדיו היה שייך למשפחה נורווגית בשנת 1973. סטורמברג מפעיל הקלטה במכשיר בה נשמעת ילדה צעירה שצורחת על אמה ולאחר מכן מתחילה לנגן בפסנתר. סטורמברג מאמין שניתן לזמן את בוגול לעולם באמצעות טקס הקרבת קורבן והאכלתו של בוגול בנשמות תמימות. סגן השריף פוקד על סטורמברג להרוס את הרדיו.
זאק מתחיל לקנא בדילן בגלל יחסיו עם הרוחות. הרוחות מראות לדילן סרט נוסף בו מוצג רצח שהתרחש בכנסייה. לאחר שדילן מסרב לצפות בסרט נוסף, הרוחות נוטשות אותו ומצהירות שהוא לא הקורבן שהן רוצות. הרוחות מתחילות להתקרב לזאק במקום ומראות לו סרט רציחות נוסף.
קלינט חוזר עם צו בית משפט וקורטני הולכת איתו במטרה להגן על הילדים. סגן השריף מגיע אל ביתו של קלינט במטרה להזהיר את השניים מהסכנה, אך קלינט תוקף אותו ומפציר בו לעזוב את הבית. למחרת, זאק מצלם את משפחתו בזמן בילוי משפחתי בעזרת המצלמה של בוגול. באותו הלילה, דילן מתקשר לסגן השריף בבקשת עזרה ולאחר מכן הוא והוריו מאבדים את הכרתם.
השלושה מתעוררים ומגלים שהם נקשרו בידי זאק בתלייה המזכירה דחלילים עם שקים על ראשם באמצע שדה תירס הסמוך לביתו של קלינט (בדומה לסיוט שדילן חלם בתחילת הסרט). זאק שופך על משפחתו בנזין ומצית למוות את קלינט, תוך שהוא מצלם את מותו. סגן השריף מגיע ופוגע בזאק עם רכבו. סגן השריף משחרר את קורטני ודילן והשלושה בורחים לעומקו של שדה התירס. זאק מתעורר ורודף אחריהם.
בתוך הבית, רוחות הילדים מנסות לעזור לזאק למצוא את השלושה. זאק תוקף את קורטני ודילן, אך סגן השריף הורס את המצלמה ושובר את המעגל. רוחות הילדים כועסות על זאק על שנכשל בלהרוג את משפחתו ובוגול עצמו מופיע והורג את זאק. מסך הבד בבית מתחיל לעלות בלהבות ולשרוף את הבית, דילן, קורטני וסגן השריף בורחים משם.
סגן השריף אורז את חפציו ומתכונן לעזוב עם קורטני ודילן, אך מוצא את מכשיר הרדיו בחדר המלון בו הוא מתאכסן. הוא שומע את קולות הילדים בוקעים מהרדיו ובוגול מופיע לפתע על המסך.
שחקנים

| 0 | 1 | 2 |
| --- | --- | --- |
| * ג'יימס רנסון – סגן השריף לשעבר שאנין סוסאמון – קורטני וילר-קולינס  רוברט דניאל סלואן – דילן קולינס  דרטניאן סלואן – זאקרי "זאק" קולינס  לי קוקוס – קלינט קולינס | * טייט אלינגטון – ד"ר סטרומברג ג'ון ביזלי – האב רודריגז  לוקאס ג'ייד זומן – מיילו ג'ייקובס (הילד מהקלטת: "Sunday Service")  ג'יידן קליין – טד (הילד מהקלטת: "Fishing Trip") | * לילה היילי – אמה (הילדה מהקלטת: "Christmas Morning") קיידן מ. פריץ – פיטר (הילד מהקלטת: "Kitchen Remodel")  אוליביה רייני – קתרין (הילדה מהקלטת: "Trip To The Dentist")  ניקולס קינג – בוגול / "מר בוגי"  רוברט פינלייסון – אביו של מיילו / הכומר ג'ייקובס |
הפקה

הסצנה שבה חולדות הלכודות בגוף של אדם צריכות לאכול דרך הגוף שלהם כדי לצאת, נוצרה בהשראת סצנה דומה בסרט הניצול הנאצי La Bestia ב-1977.
הפקה > פיתוח

סרט המשך ל"רוח זדונית" הוכרז במרץ 2013, כאשר סקוט דריקסון הצהיר שהוא במגעים לכתיבת התסריט ביחד עם סי. רוברט קרגיל.
ב-17 באפריל 2014, הוכרז שסיארן פוי יביים את הסרט, ובריאן קוואנו-ג'ונס, צ'ארלס לייטון, קסבייר מרצ'נד ופטריס ת'רו יפיקו את סרט ההמשך עם אנטרטיינמנט ואן.
הפקה > צילום

הצילום הראשי החל ב-19 באוגוסט 2014 בשיקגו. הוא צולם במשך שישה שבועות במקומות כמו סנט אן ומחוץ לגרנט פארק.
שיווק

הטריילר לסרט הועלה ב-9 באפריל 2015, כשהשיר "Hush, Hush, Hush, Here Comes the Bogeyman" הוא הקטע המרכזי בטריילר.
הערות שוליים

↑  Denise Petski, Denise Petski, Focus Revives Gramercy Pictures Label For Genre Films, Deadline, ‏2015-05-20 (באנגלית אמריקאית)
↑  https://bbfc.co.uk/releases/sinister-2-film
↑  Brent Lang, Brent Lang, Box Office: ‘Straight Outta Compton’ Will Dwarf ‘Hitman: Agent 47,’ ‘American Ultra’, Variety, ‏2015-08-19 (באנגלית אמריקאית)
↑  Marianne Zumberge, Marianne Zumberge, Box Office: ‘Straight Outta Compton’ Handily Beats ‘Sinister 2,’ ‘American Ultra’, Variety, ‏2015-08-22 (באנגלית אמריקאית)
↑  Sinister 2 (2015) - Financial Information, The Numbers
1 2 3 4 5 6 7 8  Sinister 2, 2015-08-21, נבדק ב-2022-02-07
↑  La bestia in calore, 1977-07-19, נבדק ב-2022-02-07
↑  'Sinister' Sequel Announced - Inquisitr, www.inquisitr.com
↑  Borys Kit, Borys Kit, ‘Sinister 2’ Moving Ahead With ‘Citadel’ Director, The Hollywood Reporter, ‏2014-04-17 (באנגלית אמריקאית)
↑  Luis Gomez, 'Sinister 2' begins filming in Chicago this week, chicagotribune.com
↑  Hush, Hush, Hush, Here Comes the Bogeyman, נבדק ב-2022-02-07
קפסולה חיידקית

תרשים כללי המתאר את מבנה התא החיידקי. הקפסולה מסומנת בספרה 6
קפסולה חיידקית (באנגלית: Bacterial capsule; נקראת גם קופסית החיידק) היא מעטפת רירית המורכבת, על פי רוב, מפוליסכרידים וחלבונים מעטים, המאורגנים היטב בשכבה חיצונית הממוקמת מחוץ לדופן הפפטידוגליקנית בחיידקים גראם-חיוביים ומחוץ לקרום החיצוני בחיידקים גראם-שליליים. הקפסולה החיידקית צמודה ומהודקת היטב אל החלק החיצוני של החיידקים. מעטפת רירית שלא מהודקת היטב ועוברת תהליך של פעפוע אל הסביבה החיצונית בה נמצא החיידק נקראת Slime layer. במיקרוביולוגיה הקפסולה וה-Slime layer מוכרים גם בתור גליקוקליקס (Glycocalix).
קפסולה חיידקית ו-Slime layer מהווים גורם פתוגניות מרכזי בפני מערכת החיסון של המאכסן.
הרכב הקפסולה וזיהויה

הקפסולה החיידקית מורכבת, כאמור, מתערובת של פוליסכרידים (חומצה היאלורונית, חומצה סיאלית, חומצה גלוקורונית, ועוד) ומעט חלבונים, אולם יכולה לכלול תערובות אחרות, דוגמת Poly-D-glutamic acid בחיידקי Bacillus anthracis.
העובדה כי הקפסולה צמודה ומהודקת היטב לחלק החיצוני של החיידקים מקשה מאוד על צביעתה. חיידקים שמייצרים את הקפסולה יראו במיקרוסקופ אור, לאחר צביעת גראם, כהים הרבה יותר בהשוואה לשכבת הקפסולה שלא תספוח את הצבע ותראה כהילה בהירה מסביב לחיידקים. על מנת להבחין בקפסולה דרך התבוננות במיקרוסקופ אור ניתן להשתמש בשתי שיטות מקובלות:
צביעה באמצעות India ink - הצבע השחור של ה-India ink לא מצליח לחדור את שכבת הקפסולה, דבר שגורם לחיידקים בעלי הקפסולה להיראות בהירים על רקע שחור.
Quellung reaction - שיטה סרולוגית בה מדגירים חיידקים בעלי שכבת קפסולה עם סרום שמכיל נוגדנים ייעודיים כנגד הקפסולה (מופק מחיות מעבדה). הצמדות הנוגדנים לקפסולה יוצר תצמידים כבדים של נוגדנים-פוליסכרידים ששוקעים ונראים במיקרוסקופ אור כשכבה נפוחה סביב החיידקים.
שכבת קפסולה קטנה מאוד, שלא ניתנת להבחנה באמצעות מיקרוסקופ אור בשיטות הנ"ל, דוגמת זאת של חיידקי Streptococcus agalactiae נקראת מיקרוקפסולה (Microcapsule).
ניתן לזהות חיידקים בעלי קפסולה על ידי התבוננות במרקם המושבות שהם יוצרים על גבי צלחות פטרי. קרקעות מזון מסוימות (לרוב אלה בעלות ריכוז גבוה של סוכרים), דוגמת אגר MacConkey, מעודדות מינים מסוימים של חיידקים לייצר שכבת קפסולה. מרקם מושבות אלה יראה רירי מאוד.
תפקידי הקפסולה

לא כל החיידקים מייצרים את שכבת הקפסולה. יתרה מזאת, לא כל מיני החיידקים שכן ידועים בתור יצרני קפסולה ייצרו אותה. יצירת הקפסולה תלויה בראש ובראשונה בסביבה ובתנאים החיצוניים בה נתון החיידק. עם זאת, יצירת הקפסולה תורמת רבות לשרידותם ושגשוגם של החיידקים ומהווה גורם אלימות מרכזי בשל מספר סיבות:
מהווה אימונוגן חלש מאוד כלפי מערכת החיסון בשל הדמיון למולקולות פוליסכרידיות שמרכיבות את גוף המאכסן. דבר זה גורם למעין "מיסוך" נוכחותו של יצרן הקפסולה במאכסן ומונע בצורה ניכרת את תהליך הפגוציטוזה והפעלת מערכת המשלים. על מנת להתמודד עם נוכחות הקפסולה, על מערכת החיסון ליצור נוגדנים ייעודיים שיצמדו אליה ויגבירו את קצב הפגוציטוזה. קיימים סוגים רבים של קפסולות ומינים מסוימים של חיידקים מסוגלים לשנות את הרכבה ובכך להקשות כל פעם מחדש על מערכת החיסון. לפיכך יצירת נוגדנים כנגד סוג קפסולה אחד אינו מבטיח בהכרח חסינות מפני הדבקה עתידית באותו החיידק.
שינוי הרכב הקפסולה בקרב מין מסוים של חיידקים יוצר למעשה את הזנים והסרוטיפים השונים של אותו מין חיידקים. שיטת קלסיפיקציה של זנים לפי הרכב הקפסולה (K antigen) מהווה את אחת השיטות המקובלות בקרב המיקרוביולוגים למיון חיידקים. שיטות נוספות כוללות קלסיפיקציה לפי הרכב הפוליסכרידים במולקולת LPS ‏(O antigen) ולפי הרכב חלבוני השוטון (H antigen).
מהווה מחסום פיזי בפני חדירת מולקולות טוקסיות והידרופוביות אל תוך תא החיידק, דוגמת דטרגנטים שונים ואנטיביוטיקות.
שומרת על החיידק מפני התייבשות והדבקה בקטריופאג'ית.
מקשות על תאי מערכת החיסון לבצע פאגוציטוזה.
מעודדת הצמדות בין חיידקים לרקמת תאים, דבר המאפשר יצירת ביופילמים.
בשל כך מהווה הקפסולה אתר מטרה ליצירת חיסונים (חיסונים נגד החיידקים, Streptococcus pneumoniae ו-Haemophilus influenzae type b).
הערה: את הסיבות המפורטות למעלה ניתן גם לייחס לשכבת ה-Slime layer.
חיידקים מייצרי קפסולה שכיחים ברפואה

הרשימה הבאה כוללת חיידקים מייצרי קפסולה שכיחים שעלולים לגרום לזיהומים בבעלי חיים ובבני האדם.
| חלוקה לפי צביעת גראם | משפחה | סוג | מין |
| --- | --- | --- | --- |
| חיידקים גראם-חיוביים | Bacillaceae | Bacillus | Bacillus anthracis |
|  | Staphylococcaceae | Staphylococcus | Staphylococcus aureus, ‏Coagulase-negative Staphylococci |
|  | Streptococcaceae | Streptococcus | Streptococcus pneumoniae, ‏Streptococcus pyogenes, ‏Streptococcus agalactiae |
| חיידקים גראם-שליליים | Enterobacteriaceae | Escherichia, ‏Klebsiella, ‏Salmonella | Escherichia coli, ‏Klebsiella pneumoniae, ‏Salmonella enterica subsp. enterica serovar typhi |
|  | Pasteurellaceae | Haemophilus | Haemophilus influenzae |
|  | Neisseriaceae | Neisseria | Neisseria meningitidis |
|  | Pseudomonadaceae | Pseudomonas | Pseudomonas aeruginosa |
השמר הפותגני Cryptococcus neoformans, אף על פי שאינו חיידק, מייצר קפסולה שדומה במרכיביה לחיידקית.
קרל רובן

| --- | --- |
אין תמונה חופשית
 לידה:  4 באוגוסט 1903
 פטירה:  1938  (בגיל 34 בערך)
 הישג בולט:  היה מס' 45 בעולם בשנת 1930
 מד כושר מרבי:  2536 (אוגוסט 1930)
 מדינה:  דנמרק
 הערות:  יהודי
 
קרל רובן (בדנית: Carl (Karl) Ruben‏; 4 באוגוסט 1903–1938), שחמטאי יהודי-דני.
רובן זכה בדו-קרב נגד יוהנס פדרסן 1.5-0.5 באלבורג, בשנת 1927, חלק מקום 2-3 באליפות דנמרק לשחמט בשנת 1927 (ניצח: אריק אנדרסן), חלק מקום שני בתחרות קופנהגן (ניצח: גזה מארוצי), חלק מקום 5- בתחרות קופנהגן 1928 (ניצח: אהרון נימצוביץ'), חלק מקום 7-9 בתחרות סונדבורג 1930 (אליפות דנמרק, ניצח: אריק אנדרסן), ניצח את אלוף העולם אלכסנדר אלכין, ככל הנראה במשחק סימולטני בשנת 1930.
רובן שיחק בנבחרתה האולימפית של דנמרק בארבע אולימפיאדות רשמיות:
באולימפיאדת השחמט 1927, האולימפיאדה הראשונה שהתקיימה בלונדון,  בלוח הרביעי השיג תוצאה של +7 -3 =5  (+ ניצחונות – הפסדים = תוצאות תיקו), דנמרק זכתה במדליית הכסף
באולימפיאדת השחמט 1928, האולימפיאדה השנייה שהתקיימה בהאג,  בלוח הרביעי השיג תוצאה של +6 -4 =6
באולימפיאדת השחמט 1930, האולימפיאדה השלישית שהתקיימה בהמבורג,  בלוח השני השיג תוצאה של +9 -3 =3
באולימפיאדת השחמט 1931, האולימפיאדה הרביעית שהתקיימה בפראג,  בלוח השלישי השיג תוצאה של +3 -7 =4
הערות שוליים

↑  Aron Nimzowitsch, באתר Viking Chess
↑  Alexander Alekhine vs Karl Ruben (1930), באתר chessgames.com
↑  1st Chess Olympiad: London 1927, Denmark, באתר OlimpBase
↑  2nd Chess Olympiad: The Hague 1928, Denmark, באתר OlimpBase
↑  3rd Chess Olympiad: Hamburg 1930, Denmark, באתר OlimpBase
↑  4th Chess Olympiad: Prague 1931, Denmark, באתר OlimpBase
| --- | --- |
בקרת זהויות :  ISNI: 0000 0003 9596 5392  NTA: 23646079X  VIAF: 290779987   WorldCat (עם VIAF): 290779987
רגשות ותרבות

רגש הוא תופעה אוניברסלית, אך הוא מושפע מתרבות. בעוד שחלק מהרגשות הם אוניברסליים ונחווים באופן דומה כתגובה לאירועים דומים בכל התרבויות, רגשות אחרים נבדלים בין תרבויות באירועים המקדימים אותם, בתגובות שהם מעוררים ובאופן בו הם נתפסים על ידי החברה הסובבת.